Со членот 1, 2, член 3 со кој се менува член 12 став (2) од Законот за комуналните такси, член 4 со кој се менува член 13 став (2) од Законот за комуналните такси и член 6 од Предлог на Законот за изменување и дополнување на Законот за комуналните такси се врши усогласување на овој закон со Законот за општата управна постапка.

Со членот 3 со кој се менува член 12 став (1), член 4 со кој се менува член 13 став (1) и член 5 од предложените измени и дополнувања се врши терминолошко усогласување со новите измени.

Со членот 7 од Предлог на Закон се пропишува дека започнатите постапки до денот на отпочнување на примената на овој закон ќе завршат согласно законот по кој биле започнати.

Со членот 8 од предложените измени и дополнувања се пропишува дека одредбите од членовите 1, 2, 3 со кој се менува член 12 став (2) од Законот за комуналните такси, 4 со кој се менува член 13 став (2) од Законот за комуналните такси и 6 од овој закон ќе отпочнат да се применуваат со отпочнувањето на примената на Законот за општата управна постапка согласно член 141 од Законот за општата управна постапка (,,Службен весник на Република Македонија“ број 124/15).

Со членот 9 од Предлог на Законот се пропишува завршна одредба за влегување во сила на законот.